-208 



MEHELY LAJOS 



nál ; a szem hátsó zugától oly távol áll, mint a mennyi a saját átmérője. 

 A dobhártya fölött és mögött erős, laposan S-alakú bőrredő vehető észre, 

 mely a szem hátsó zuga közelében ered és a felső kar töve felé tart. A nyelv 

 nagy, hosszú-tojásdad alakú ; hátsó felében szabad. A kézujjak apró, de 

 határozott, az alattuk következő percznél valamivel szélesebb végkorongo- 

 kat viselnek (az első ujj végkorongja annál is keskenyebb) ; a lábujjakon 

 levők valamivel nagyobbak. Az izületi gumók gyöngék. A kéz első ujja a 

 másodiknál jóval rövidebb s a második valamivel rövidebb a negyediknél. 

 A láb harmadik ujja hosszabb, mint az ötödik ; a belső sarokgumó hosszú- 

 kás, de apró. A hátsó végtag bokaizülete a szemig ér. A bőr alul-felül sima. 



Színruhája felül egyneműen sötét gesztenyebarna; a felső ajak 

 mentén néhány apró, kerekded, világos petty van ; torka, melle és elülső 

 végtagjainak alsó és belső oldala barnás alapon fehér cseppfoltokkal gyéren 

 behintett ; hasa és hátsó végtagjainak alsó oldala sárgás alapon barnával 

 finoman és sűrűn pontozott vagy márványozott; a czomb alsó oldala 

 narancssárgába hajló és kevéssé kitűnő cseppfoltok vehetők rajta észre. 



A fej váz (VI. táb., 4 — 5. ábra) hossza 8 mm., szélessége 8*5 mm.; 

 jellemző tulajdonságai a nem leírásában foglaltatnak. A lábujjak végső 

 percze y -alakú (X. táb., 7. ábra); keresztben fekvő ága egyenes, karcsú és 

 két vége elvékonyodó. Szegycsonti készüléke teljesen azonos a következő 

 fajéval. 



MocQUARD az ő egyetlen példányát Borneo szigetéről irta le s az én 

 példányaim annyira megegyeznek e leirással, hogy távoli hazájuk daczára 

 sem tarthatom őket más fajnak. 



15. Chaperina jwlysticta n. sp. 



(XII. tábla, 4. ábra.) 



Egy 16'5 mm. hosszú példány az új-guineai Sattelbergről. 



Nyelve nagy, hosszúkás-tojásdad, épszélű, hátsó harmadában két 

 oldalról enyhén beöblösödő, hátsó harmadában szabad. Arczorra rövid, a 

 szem átmérőjénél valamivel rövidebb ; hegyén tompán kerekített ; arczéle 

 elgömbölyödő. Orrlyuka körülbelül oly távol áll az arczorr csúcsától, mint 

 a szem elülső zugától ; a két orrlyuk s a két felső szemhéj közt levő távol- 

 ság egyforma ; oly nagy^ mint az orrlyuk távola a szem közepétől s egy 

 felső szemhéj szélességénél valamivel nagyobb. Dobhártyája határozottan 

 felötlő ; átmérője a szemrés hosszának két ötödével egyenlő ; a szem hátsó 

 zugához valamivel közelebb fekszik, mint a mennyi a saját átmérője. 

 A kézujjak végkorongjai az utolsó percznél alig szélesebbek, az első ujjé 

 még apróbb ; a lábujjakéi valamivel nagyobbak, de a negyedik ujj végén 

 levő sem nagyobb a dobhártya félátniérőjénél. Az izületi gumók alig észre- 



